|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī**  |  **Nr. GND/2025/64** |
|  |  **(protokols Nr.3;58.p)** |

**Par telpu nodošanu bezatlīdzības lietošanā biedrībai “Tirzas pagasta attīstības biedrība”**

Gulbenes novada pašvaldības dome 2012.gada 25.aprīlī pieņēma lēmumu “Par nekustamā īpašuma nodošanu sabiedriskā labuma organizācijai biedrībai “Tirzas pagasta attīstības biedrība” bezatlīdzības lietošanā uz noteiktu laiku” (protokols Nr.6, 28.§) (turpmāk – Lēmums), ar kuru nolēma biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV– 4424 (turpmāk – Biedrība), uz 10 gadiem nodot bezatlīdzības lietošanā nekustamā īpašuma Gulbenes novada Tirzas pagastā ar nosaukumu “Tirzas pamatskola”, kadastra numurs 5094 003 0106, sastāvā ietilpstošās ēkas ar adresi: “Ziedukalns”, Tirza, Tirzas pagasts, Gulbenes novads, LV – 4424, kadastra apzīmējums 5094 003 0107 001 un 5094 003 0107 005, projekta “Tirzas slēpošanas centra un muzeja izveide” realizēšanai.

Pamatojoties uz pieņemto Lēmumu, 2012.gada 25.aprīlī tika noslēgts līgums Nr.TI/9-11/12/28 par telpu nodošanu bezatlīdzības lietošanā (turpmāk – Līgums), nosakot Līguma darbības termiņu 2022.gada 30.aprīlis.

 Gulbenes novada pašvaldībā 2024.gada 17.decembrī saņemts un dokumentu vadības sistēmā ar reģistrācijas numuru GND/5.13.1/24/2667-T reģistrēts Biedrības 2024.gada 17.decembra iesniegums, kurā norādīts, ka Biedrība par saviem un piesaistītajiem “Leader” programmas līdzekļiem veikusi nekustamā īpašuma Gulbenes novada Tirzas pagastā ar nosaukumu “Tirzas pamatskola”, kadastra numurs 5094 003 0106, sastāvā ietilpstošās ēkas ar adresi: “Ziedukalns”, Tirza, Tirzas pagasts, Gulbenes novads, LV – 4424, kadastra apzīmējums 5094 003 0107 005, būvprojekta izstrādi un celtniecības darbus Slēpju muzeja vajadzībām. Līguma darbības termiņš ir beidzies, tāpēc Biedrība lūdz noslēgt jaunu līgumu par telpu nodošanu bezatlīdzības lietošanā uz 10 gadiem Slēpju muzeja darbības nodrošināšanai.

Gulbenes novada pašvaldība, pārbaudot datus Sabiedriskā labuma organizāciju reģistrā, konstatē, ka Biedrībai ir spēkā esošs sabiedriskā labuma organizācijas statuss.

 Pašvaldību likuma 73.panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Publiskas personas finanšu līdzekļu un mantas izšķērdēšanas novēršanas likuma 5.panta pirmā daļa nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, savukārt šī panta otrās daļas 4.1 punkts nosaka, ka šī panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam. Publiskas personas finanšu līdzekļu un mantas izšķērdēšanas novēršanas likuma 5.panta trešā prim daļa nosaka, ka tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus. Publiskas personas finanšu līdzekļu un mantas izšķērdēšanas novēršanas likuma 5.panta piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.

Ņemot vērā minēto un pamatojoties uz Pašvaldību likuma 73.panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu, otrās daļās 4.1 punktu, trešo prim daļu un piekto daļu un Gulbenes novada pašvaldības domes Finanšu komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODOT biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, bezatlīdzības lietošanā nekustamā īpašuma Gulbenes novada Tirzas pagastā ar nosaukumu “Tirzas pamatskola”, kadastra numurs 5094 003 0106, sastāvā ietilpstošo ēku ar adresi: “Ziedukalns”, Tirza, Tirzas pagasts, Gulbenes novads, LV – 4424, kadastra apzīmējums 5094 003 0107 005, 36,7 m2 platībā (sk. pielikumu), Slēpju muzeja darbības nodrošināšanai uz 10 gadiem no līguma par telpu nodošanu bezatlīdzības lietošanā noslēgšanas dienas.
2. NOTEIKT, ka biedrība “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, nodrošina bezatlīdzības lietošanā nodotās ēkas 36,7 m2 platībā uzturēšanu, kā arī sedz ar to saistītos izdevumus.
3. UZDOT Gulbenes novada Centrālās pārvaldes Juridiskajai un personālvadības nodaļai sagatavot līgumu par telpu nodošanu bezatlīdzības lietošanā biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, saskaņā ar šī lēmuma 1.punktu.
4. NOTEIKT, ka biedrība “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, iepriekšminēto ēku 36,7 m2 platībā nodod atpakaļ pirms noteiktā lietošanas termiņa beigām, ja biedrība “Tirzas pagasta attīstības biedrība” zaudē sabiedriskā labuma organizācijas statusu.
5. Lēmuma izrakstu nosūtīt: biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424.

Gulbenes novada pašvaldības domes priekšsēdētāja vietniece G.Švika

Pielikums

Gulbenes novada pašvaldības domes lēmumam Nr. GND/2025/64

**Telpu plāna shēma**



Gulbenes novada pašvaldības domes priekšsēdētāja vietniece G.Švika